**Likumprojekta „Grozījumi Latvijas Republikas Zemessardzes likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 22. aprīļa informatīvā ziņojuma „Nozaru administratīvo pārkāpumu kodifikācijas ieviešanas sistēma” (sēdes protokols Nr. 24, 26.§), turpmāk – Informatīvais ziņojums, 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā administratīvo pārkāpumu procesuālās un materiālās tiesību normas nosaka Latvijas Administratīvo pārkāpumu kodekss (turpmāk – LAPK). Ar Ministru kabineta 2013. gada 4. februāra rīkojumu Nr. 38 „Par Administratīvo sodu sistēmas attīstības koncepciju” tika atbalstīti administratīvo sodu sistēmas attīstības koncepcijas kopsavilkumā ietvertie risinājumi, tajā skaitā nozares kodifikācija. Administratīvo sodu sistēmas attīstības koncepcijas ieviešanai ir izstrādāts likumprojekts „Administratīvo pārkāpumu procesa likums”, kas noteiks administratīvo pārkāpumu procesuālās normas. Atbilstoši Informatīvā ziņojuma 2. punktam atbildīgajām ministrijām (institūcijām) jāizstrādā grozījumi nozares likumos vai jāizstrādā jauni likumprojekti, kuros iekļaujami attiecīgās nozares administratīvo pārkāpumu sastāvi, kā arī jānosaka kompetentā institūcija, kurai būs piekritīga soda piemērošana. Līdz ar likumprojekta „Administratīvo pārkāpumu procesa likums” un grozījumiem nozares likumos, kas noteiks attiecīgās nozares administratīvo pārkāpumu sastāvus un kompetenci soda piemērošanā, spēkā stāšanās brīdi - LAPK zaudēs spēku.Izpildot Informatīvajā ziņojumā doto uzdevumu, Aizsardzības ministrija sadarbībā ar Nacionālajiem bruņotajiem spēkiem (turpmāk – NBS) izstrādāja likumprojektu „Grozījumi Latvijas Republikas Zemessardzes likumā” (turpmāk – likumprojekts). Ar likumprojektu paredzēts:1. Papildināt Latvijas Republikas Zemessardzes likumu ar XII nodaļu „*Administratīvā atbildība aizsardzības jomā un kompetence soda piemērošanā*”, daļēji iekļaujot tajā LAPK 175.3 pantā noteikto administratīvā pārkāpuma sastāvu.

LAPK 175.3 pants paredz personas administratīvo atbildību par karavīra formas tērpa, atšķirības zīmju un zīmotņu izgatavošanas prettiesisku pasūtīšanu. Sankcija par šo pārkāpumu ir naudas sods līdz 210 *euro*, bet, ja pārkāpums izdarīts atkārtoti gada laikā pēc administratīvā soda uzlikšanas, tad - naudas sods līdz 350 *euro*. Izvērtējot LAPK 175.3 pantā ietvertā administratīvā pārkāpuma sastāva tvērumu un sankciju, konstatēts, ka ar to nepietiek, lai atturētu personu gan no karavīra formas tērpa, gan atšķirības zīmju, tostarp Zemessardzes atšķirības zīmju (norāda piederību Zemessardzes vienībai), nelikumīgas valkāšanas un aprites.Nacionālo bruņoto spēku likuma 2. panta otrā daļa nosaka, ka NBS mērķis ir aizsargāt Latvijas valsts suverenitāti, teritoriālo nedalāmību un tās iedzīvotājus no agresijas. Atbilstoši Latvijas Republikas Zemessardzes likuma 2. pantamZemessardze ir Nacionālo bruņoto spēku sastāvdaļa, kuras mērķis ir iesaistīt Latvijas pilsoņus valsts teritorijas un sabiedrības aizsardzībā un kura piedalās valsts aizsardzības uzdevumu plānošanā un izpildē atbilstoši likumā noteiktajiem uzdevumiem.Latvijas Republikas Zemessardzes likuma 13.panta pirmā daļa nosaka, ka Zemessardzes štatus komplektē no zemessargiem, profesionālā dienesta karavīriem un civilajiem darbiniekiem. Latvijas Republikas Zemessardzes likuma 37.panta pirmā daļa nosaka, ka zemessargam, pildot dienesta pienākumus, jābūt klāt dienesta apliecībai un jāvalkā karavīra formas tērps ar Zemessardzes atšķirības zīmēm. Savukārt Militārā dienesta likuma 45.panta otrā daļa nosaka, ka karavīrs (atvaļinātais karavīrs) ir tiesīgs valkāt karavīra formas tērpu un atšķirības zīmes. Līdz ar to, gan karavīri (rezerves karavīri), gan zemessargi normatīvajos aktos noteiktajos gadījumos tiesīgi valkāt karavīra formas tērpu. Grozījumi Militārā dienesta likuma 2. pantā definē, ka *atšķirības zīme* ir zīme, kuru valkā pie karavīra formas tērpa, kas norāda dienesta pakāpi, identitāti, specialitāti un piederību NBS vienībai. Zemessardze ir NBS sastāvdaļa un tai ir savas Zemessardzes atšķirības zīmes, kas norāda piederību kādai Zemessardzes vienībai. Zemessargs (bijušais zemessargs) ir tiesīgs valkāt karavīra formas tērpu ar Zemessardzes atšķirības zīmēm. Savukārt dienesta pakāpju atšķirības zīmes, identitātes atšķirības zīmes un specialitātes atšķirības zīmes visām Nacionālo bruņoto spēku vienībām ir vienādas, gan profesionālā dienesta karavīriem (rezerves karavīriem), gan zemessargiem.Tādējādi karavīra formas tērps un atšķirības zīmes, tostarp Zemessardzes atšķirības zīmes, pozicionē personu kā NBS pārstāvi, kas tiesīgs veikt valstiski svarīgus Latvijas Republikas Zemessardzes likumā noteiktos uzdevumus. Līdz ar to tās personas, kurām likums nav piešķīris tiesības valkāt karavīra formas tērpu un nēsāt NBS atšķirības zīmes, tostarp Zemessardzes atšķirības zīmes, nav tiesīgas to darīt. Arī zemessargs (bijušais zemessargs) ir tiesīgi valkāt karavīra formas tērpu ar atšķirības zīmēm tikai tādās situācijās un veidos, kādos to nosaka tiesību akti. Kopš 2014. gada Eiropā pastāv hibrīdkara draudi. Viens no hibrīdkara izpausmes veidiem ir informatīvo pasākumu ar mērķi maldināt politiskus un militārus līderus, kā arī sabiedrību, īstenošana. Piemēram, komuflētos tērpos tērptu cilvēku izmantošana maldinošo vai valsts drošību apdraudošo darbību veikšanā. Valkājot karavīra formas tērpu, to sastāvdaļas vai atšķirības zīmes NBS nepiederošām personām, ārvalstis, Latvijas sabiedrība un valsts varas iestādes tiktu maldinātas par šo personu piederību NBS, par šo personu tiesībām veikt Latvijas Republikas Zemessardzes likumā noteiktos valstiski svarīgus uzdevumus, kas var apdraudēt šo uzdevumu izpildi. Turklāt pārkāpēja ar zemessarga statusu nesavienojamā rīcība, var kaitēt NBS tēlam sabiedrībā. Karavīru formas tērpa un atšķirības zīmju prettiesiska aprite var būt priekšnoteikums turpmākai prettiesiskai karavīra formas tērpa un atšķirības zīmju, tostarp Zemessardzes atšķirības zīmju, lietošanai. Likumprojekta „Administratīvo pārkāpumu procesa likums” 14. pants nosaka, ka *administratīvais sods ir ietekmēšanas līdzeklis, kas tiek piemērots administratīvo pārkāpumu izdarījušajai personai, lai aizsargātu sabiedrisko kārtību, atjaunotu taisnīgumu, sodītu par izdarīto pārkāpumu, kā arī atturētu administratīvo pārkāpumu izdarījušo personu un citas personas no turpmākas administratīvo pārkāpumu izdarīšanas.* Administratīvā soda mērķa sasniegšana atkarīga arī no soda apmēra. Tā kā karavīra formas tērpa un atšķirības zīmju, tostarp Zemessardzes atšķirības zīmju, prettiesiskai izmantošanai var būt smagas sekas, jāpaplašina situāciju loks, kādās valsts paredz sodu par nelikumīgām darbībām ar karavīra formas tērpu, tā sastāvdaļām vai atšķirības zīmēm, tostarp Zemessardzes atšķirības zīmēm, kā arī jāpalielina sankcijas līdz maksimāli iespējamiem apmēriem. Ņemot vērā vēsturiski izveidoto karavīra formas tērpa un NBS atšķirības zīmju sistēmu, ka arī Militārā dienesta likuma un Latvijas Republikas Zemessardzes likuma mērķus, administratīvā atbildība par karavīra formas tērpa un NBS atšķirības zīmju prettiesisku apriti un valkāšanu nosakāma Militārā dienesta likumā, bet administratīvā atbildība par Zemessardzes atšķirības zīmju prettiesisku apriti un valkāšanu nosakāma Latvijas Republikas Zemessardzes likumā. Šāda pieeja ir atbalstīta arī Tieslietu ministrijas Latvijas Administratīvo pārkāpumu kodeksa darba grupā.Likumprojekta 2.panta mērķis, papildinot Latvijas Republikas Zemessardzes likumu ar 2.1 pantu, ir informēt, ka atbildība par karavīra formas tērpa un citu NBS atšķirības zīmju prettiesisku apriti un valkāšanu ir noteikta Militārā dienesta likumā, jo pēc savas būtības karavīra formas tērpa valkāšana ir nesaraujami saistīta ar atšķirības zīmju nēsāšanu pie tā. Tādējādi ar likumprojektu paredzēts Latvijas Republikas Zemessardzes likuma 46.pantā noteikt administratīvo atbildību par Zemessardzes atšķirības zīmju prettiesisku apriti – pasūtīšanu, izgatavošanu, iegādi vai izplatīšanu, piemērojot par šo pārkāpumu naudas sodu fiziskajām personām līdz četrsimt naudas soda vienībām, bet juridiskajām personām līdz četrtūkstoš naudas soda vienībām. Ar likumprojektu Latvijas Republikas Zemessardzes likuma 47. pantā paredzēts noteikt administratīvo atbildību par Zemessardzes atšķirības zīmju prettiesisku valkāšanu, piemērojot par to naudas sodu līdz četrsimt naudas soda vienībām.Militārā dienesta likuma 45. panta trešā daļa nosaka, ka vienīgi Aizsardzības ministrijai un NBS ir tiesības pasūtīt karavīra formas tērpu un atšķirības zīmju izgatavošanu. Tādējādi karavīra formas tērpu un atšķirības zīmes, tostarp Zemessardzes atšķirības zīmes, ir tiesības izgatavot tikai pēc Aizsardzības ministrijas vai NBS pasūtījuma. Militārā dienesta likuma 47. panta otrā daļa pēc saistīto grozījumu pieņemšanas noteiks, ka karavīram, kurš atvaļināts no dienesta ar tiesībām valkāt karavīra formas tērpu (arī Latvijas armijas karavīriem, kuri līdz 1940. gada 21. jūlijam dienējuši Latvijas armijā), ir tiesības aizsardzības ministra noteiktajā kārtībā iegādāties par personiskajiem līdzekļiem un Ministru kabineta noteiktajā kārtībā valkāt karavīra ikdienas formas tērpu atbilstoši viņa dienesta pakāpei un amatam.Tādējādi karavīra formas tērpu un atšķirības zīmes ir tiesības iegādāties tikai Aizsardzības ministrijai, NBS un likumā noteiktajos gadījumos atvaļinātajiem karavīriem.Latvijas Republikas Zemessardzes likuma 33. pants nosaka, ka katrs zemessargs tiek nodrošināts ar formas tērpu. Tādējādi tikai Aizsardzības ministrija vai NBS izplata (izsniedz) karavīra formas tērpu un atšķirības zīmes tām personām, kurām likums atļauj to valkāt.Ja NBS nepiederoša persona valkās karavīra formas tērpu ar NBS atšķirības zīmēm, tostarp Zemessardzes atšķirības zīmēm vai veiks to prettiesisku apriti, viņa tiks saukt pie administratīvās atbildības par karavīra formas tērpa un atšķirības zīmju prettiesisku valkāšanu vai apriti, pamatojoties uz Militārā dienesta likuma, bet par Zemessardzes atšķirības zīmju prettiesisku valkāšanu vai apriti, pamatojoties uz Latvijas Republikas Zemessardzes likuma normām. Ja persona veiks prettiesiskas darbības tikai ar Zemessardzes atšķirības zīmēm, tā tiks saukta pie administratīvās atbildības, pamatojoties uz Latvijas Republikas Zemessardzes likuma normām.1. Šobrīd, pamatojoties uz Latvijas Republikas Zemessardzes likuma 8. panta otro daļu un 37. panta otro daļu, Zemessardzes atšķirības zīmes un to lietošanas kārtība, kā arī formas tērpa valkāšanas kārtība noteikta tikai zemessargiem (bijušajiem zemessargiem) un karavīriem (atvaļinātajiem karavīriem) saistošajos iekšējos normatīvajos aktos. Lai varētu trešās personas saukt pie administratīvās atbildības par pārkāpumiem, kas saistīti ar karavīra formas tērpa un atšķirības zīmju apriti vai valkāšanu, paredzēts šo jomu noregulēt ārējā normatīvajā aktā.

Tādējādi ar likumprojektu paredzēts svītrot Latvijas Republikas Zemessardzes likuma 8. panta otro teikumu, kas nosaka, ka atšķirības zīmes apstiprina un to nēsāšanas kārtību nosaka aizsardzības ministrs. Savukārt Latvijas Republikas Zemessardzes likuma 37. panta otrās daļas jaunā redakcija pilnvaro Ministru kabinetu noteikt Zemessardzes atšķirības zīmes, kā arī zemessargiem paredzēto karavīra formas tērpa un atšķirības zīmju valkāšanas kārtību”.Likumprojekts paredz, ka Ministru kabineta izdotie šā likuma 37. panta otrajā daļā minētie noteikumi, kas noteiks Zemessardzes atšķirības zīmes, kā arī zemessargiem paredzēto karavīra formas tērpa un atšķirības zīmju valkāšanas kārtību, stāsies spēkā vienlaicīgi ar šo likumu. Savukārt Savukārt likumprojekta 2. pants nosaka, ka administratīvā pārkāpuma procesu par šā likumā noteiktajiem administratīvajiem pārkāpumiem veiks NBS Militārā policija.  |
|  | Projekta izstrādē iesaistītās institūcijas | Aizsardzības ministrija un NBS. |
| 4. | Cita informācija | Likumprojekts ir izskatīts un atbalstīts Tieslietu ministrijas Latvijas Administratīvo pārkāpumu kodeksa darba grupā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras pārkāps attiecīgās tiesību normas. |
| 2. | Tiesiskā regulējuma ietekme uz tautsaimniecību un administratīvo slogu | Pēc likumprojekta „Administratīvo pārkāpumu procesa likums” spēkā stāšanos, tiks mainīta LAPK 213. pantā pastāvošā kārtība, karajonu (pilsētu) tiesu tiesneši izskata LAPK 175.3 pantā noteiktās administratīvo pārkāpumu lietas. Pamatojoties uz Informatīvā ziņojuma 1.pielikuma 291. punktu pēc LAPK 175.3 pantā noteiktā administratīvā pārkāpuma sastāva iekļaušanas nozares likumos un LAPK spēkā zaudēšanas, NBS Militārā policija būs kompetentā iestāde veikt likumprojektā „Administratīvā pārkāpuma procesa likums” noteiktās darbības šo administratīvo pārkāpumu lietās. Līdz ar to rajonu (pilsētu) tiesām administratīvais slogs samazināsies, bet NBS Militārajai policijai palielināsies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (euro) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2016.gadu | Izmaiņas, salīdzinot ar 2016.gadu | Izmaiņas, salīdzinot ar 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2. Budžeta izdevumi: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.2. valsts speciālais budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5. Precizēta finansiālā ietekme: | X | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins | Ieņēmumu apmērs nav precīzi aprēķināms, jo tas ir atkarīgs no normatīvajos aktos noteikto prasību ievērošanas no likumprojektā regulēto subjektu puses. |
| 6.2. detalizēts izdevumu aprēķins | Izdevumu apmērs nav precīzi aprēķināms, jo tas ir atkarīgs no normatīvajos aktos noteikto prasību ievērošanas no likumprojektā regulēto subjektu puses. |
| 7. Cita informācija | Valsts budžeta ieņēmumi nav precīzi aprēķināmi, jo nav iespējams paredzēt, kāds būs administratīvi sodītu personu skaits un tām piemēroto un samaksāto administratīvo sodu apmērs. Ieņēmumi no naudas sodiem, ko par likumprojektā paredzētajiem administratīvajiem pārkāpumiem uzliks Militārā policija, tiks ieskaitīti valsts pamatbudžetā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojektam jāstājas spēkā līdz vienlaicīgi ar Administratīvo pārkāpumu procesa likumu. |
| 2. | Atbildīgā institūcija | Tieslietu ministrija ir atbildīga par likumprojekta „Administratīvo pārkāpumu procesa likums” izstrādi un virzīšanu pieņemšanai.Aizsardzības ministrija atbildīga par Ministru kabineta noteikumu projekta izstrādi un virzīšanu pieņemšanai, kas noteiks Zemessardzes atšķirības zīmes, kā arī zemessargiem paredzēto karavīra formas tērpa un atšķirības zīmju valkāšanas kārtību. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts un tā sākotnējās ietekmes novērtējuma ziņojums (anotācija) tika publicēti tīmekļa vietnē [www.mod.gov.lv](http://www.mod.gov.lv) sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Sabiedrības līdzdalība likumprojekta izstrādē tika nodrošināta, ievietojot likumprojektu un tā anotāciju tīmekļa vietnē [www.mod.gov.lv](http://www.mod.gov.lv) un aicinot sabiedrības pārstāvjus rakstiski sniegt viedokli par likumprojektu tā izstrādes stadijā – nosūtot elektroniski uz e-pastu: marina.balta@mod.gov.lv.  |
| 3. | Sabiedrības līdzdalības rezultāti | Priekšlikumi noteiktajā laika periodā netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | NBS Militārā policija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | NBS Militārajai policijai tiek piešķirta jauna funkcija. |
| 3. | Cita informācija | NBS Militārā policija nodrošinās administratīvo pārkāpumu procesu tai piešķirto valsts budžeta līdzekļu ietvaros. |

Aizsardzības ministrs R. Bergmanis

Vīza: valsts sekretārs J. Garisons

30.11.2016. 11:06

2340

Marina Baltā

Marina.Balta@mod.gov.lv; 67335270